**Lënda: Lajmërim publik**

Informohen të gjithë pronarët e pasurive të patundshme në territorin e Komunës së Tuzit, se Sekretariati për financa i Komunës së Tuzit, bazuar në nenin 87 të Ligjit për procedurën administrative ("Fletorja zyrtare e Malit të Zi" nr. 56/14, 20 / 15, 40/16 dhe 37/17), e në lidhje me nenin 6 të Vendimit mbi organizimin dhe mënyrën e punës së qeverisjes lokale të Komunës së Tuzit ("fletorja Zyrtare e Malit të Zi - dispozitat komunale" nr. 43 / 20), do të bëjë dorëzimin e aktvendimeve përmes lajmërimit publik, për të gjitha aktvendimet e pa dorëzuara mbi tatimin e caktuar në patundshmëri për vitin 2020, me datën 04.03.2021.

Meqenëse nuk ishte e mundur të paraqitej akti në fjalë në një nga mënyrat e përshkruara në nenet 84 dhe 85 të Ligjit për Procedurën Administrative, ky Sekretariat e dorëzon aktin përmes njoftimit publik, d.m.th., duke e publikuar në tabelën e njoftimeve të Komunës, në faqen e internetit të Komunës së Tuzit (www.tuzi.org.me), në faqen FB të Komunës së Tuzit, në TV Boin dhe në gazetën Koha Javore.

Dorëzimi përmes njoftimit publik konsiderohet i përfunduar pas skadimit të 10 (dhjetë) ditëve nga data e publikimit të letrës. Data e publikimit është 04.03.2021, kështu që data e skadimit të afatit është 15.03.2021.

Vështrimi i Vendimit mund të bëhet personalisht në ambientet zyrtare të Sekretariatit për Financa të Komunës së Tuzit, Tuzi p.n, ndërtesa komunale, kati përdhes, zyra numër 11.

**SEKRETARIATI PËR FINANCA**